Nem den repräsentativen Bauten findn si in Inglståd vei sehenswerte Biargahäuser. Des äideste is des so ghoaßne  "Birnbaumhäusl" aus da Zeit um 1470. Danem des Haus vom Theologen Dr. Johannes Eck, des Sterbehaus vom Feldherrn Tilly und vei weitere Wohnhäuser vo Inglstädter Professoren. Hervorzuheben san då des "Kaisheimer Haus" und aa des "Ickstatt-Haus", des duach de höchste Barockfassade vo Süddeitschland besticht.